באחד בשבת, ביום העשרים וארבעה לחודש אב בשנת חמשת אלפים ושבע מאות ושבעים ושש, בעיר הרוויץ' שבמדינת מסצ'וסטס, אנו, \_\_\_\_\_\_\_\_\_\_ ו \_\_\_\_\_\_\_\_\_\_\_ נכנסנו בברית זו כשותפים שווים, ובני זוג אוהבים ותומכים.

אנו מבטיחים: לחלוק את חיינו בשמחה ובקושי, בחיי היומיום וברגעים המיוחדים; לתרום לצמיחה האישית והרגשית זה של זו; להיפתח האחד בפני השנייה באמון מלא; להיות שותפים בקבלת החלטות, בחלוקת תפקידים בבית, ובגידול ילדים, אם ירצה השם; להתחשב זה ברגשות זו וליישב את המחלוקות בינינו באמצעות בחינה עצמית, דו-שיח ופשרה.

אנו מקווים להיות כגוף וכנפש אחת, ובה בעת לפתח את הייחודיות שבכל אחד מאיתנו. אנו מצהירים בזאת על כוונתנו להפוך למשפחה אמיתית בעם ישראל: לפעול למען הנצחת היהדות והעם היהודי בביתנו, בחיי המשפחה שלנו, ובפעילויות קהילתיות; לרחוש כבוד לקדושה; להקדיש את חיינו לתורה; להיות מודעים למסתורי החיים; להפגין יראת כבוד וחמלה כלפי כל בני האדם; ולפתוח את ביתנו בפני הנזקקים.

אנו שואפים כי ביתנו יהיה מקלט בטוח, מקום לריפוי ולצמיחה; סביבה תומכת המוקדשת לשלווה, תקווה וכבוד לכל בני האדם; משפחה המלאה באהבה ולמידה, בטוב-לב ונדיבות, בנחמה ושותפות. מי ייתן והחברות שתשרור בינינו לאורך השנים תהיה ברכה לשנינו, וברכה אשר תעטוף את הקהילות שבהן אנו פועלים וחיים.

אנו יחד כאוהבים, יחד כחברים.

אנו נכנסים בברית זו בשמחה ומקבלים עלינו בחגיגיות את חובותיה.

והכל שריר וקיים.

החתן \_\_\_\_\_\_\_\_\_\_\_\_\_\_\_

הכלה \_\_\_\_\_\_\_\_\_\_\_\_\_\_\_

הורי החתן \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

הורי הכלה \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

עד \_\_\_\_\_\_\_\_\_\_\_\_\_\_\_

עד \_\_\_\_\_\_\_\_\_\_\_\_\_\_\_

הרב \_\_\_\_\_\_\_\_\_\_\_\_\_\_\_